b'\n_START_ARTICLE_\nAnton Poto\xc4\x8dnik\n_START_SECTION_\n\xc5\xbdivljenje in delo\n_START_PARAGRAPH_\nPo uspe\xc5\xa1no opravljeni gimnaziji Lava v Celju (1999 - 2003) je nadaljeval \xc5\xa1olanje na Fakulteti za Matematiko in Fiziko v Ljubljani (2003 - 2007), smer naravoslovna fizika. Leta 2007 je diplomiral z diplomskim delom z naslovom "Eksperimenti z umetnimi migetalkami". Doktorski \xc5\xa1tudij je opravljal na isti fakulteti, kjer je tudi doktoriral leta 2013 z naslovom disertacije "Magnetna resonanca molekularnih superprevodnikov na meji z antiferomagnetnim Mott-izolatorskim stanjem" pod mentorstvom Denisa Ar\xc4\x8dona._NEWLINE_Od leta 2008 je redno zaposlen na Institutu "Jo\xc5\xbeef Stefan", na oddelku za fiziko trdne snovi. Podro\xc4\x8dje njegovega delovanja je raziskovanje normalnih ter superprevodnih lastnosti neobi\xc4\x8dajnih superprevodnikov, kot so fulereni dopirani z alkalijskimi kovinami, s tehnikami jedrske magnetne resonance (JMR) in elektronske paramagnetne resonance (EPR) pri ambientnem in visokih hidrostatskih tlakih. Z visokotla\xc4\x8dno JMR celico je bil postavljen slovenski rekord v meritvah pri visokih hidrostatskih tlakih z velikostjo 2 GPa._NEWLINE_V prostem \xc4\x8dasu trenira karate (\xc4\x8drni pas), aikido, plezanje ter salso.'